Sofia Black-D'Elia tí wọ́n bí ní inú oṣù Kejìlá ọdún 1991 jẹ́ òṣèrébìnrin ọmọ orílẹ̀-èdè Amẹ́ríkà. Ó di ìlú-mòọ́ká látàrí ipa rẹ̀ tí ó kó gẹ́gẹ́ bí ẹ̀dá ìtàn Tea Marvelli nínú eré Skins, Sage Spence nínú eré Gossip Girl ati Andrea Cornish nínú eré The Night Of. Láàrín ọdún 2017 sí 2018 Black-D'Elia kópa gẹ́gẹ́ bí Sabrina nínú eré FOX àti eré apanilẹ́rìín kan The Mick. Wọ́n bí Black ní ìlú Clifton, ní agbègbè New Jersey, ní irilẹ̀-èdè Amẹ́ríkà. Ó kẹ́kọ̀ọ́ jáde girama ní ilé-ẹ̀kọ Clifton High School. Ìyá rẹ̀ Eleanor, ń ṣiṣẹ́ nílé iṣẹ́ ìtẹ̀wé nígbà tí bàbá rẹ̀ Anthony V. D'Elia, jẹ́ adájọ́ ilé-ẹjọ́ gíga jùlọ ní ìlú New Jersey. Bàbá rẹ̀ jẹ́ ọmọ ilẹ̀ Italy nígbà tí ìyá rẹ̀ hẹ́ ọmọ ẹ̀yà Jew.Ó bẹ̀rẹ̀ iṣẹ́ rẹ̀ nígbà tí ó ti wà ní ọmọ ọdún márùn ún lásìkò tí ó dara pọ̀ mọ́ ilé-ẹ̀kọ́ tí ó ń kọni ní ijó.